નવનિયુક્ત પ્રભારી રાજીવ સાતવે સંગઠનમાં હોતી હૈ, ચલતી હૈ નહીં પરંતુ પરફોર્મન્સને આધારે જ જવાબદારી-હોદ્દા સોંપવામા આવશે એવી સ્પષ્ટ વાત કરી હતી. આંકલાવના ધારાસભ્ય અમિત ચાવડાએ બુધવારે લાલ દરવાજા ખાતે આવેલાં સરદાર બાગમાં સરદાર સાહેબની પ્રતિમાને પુષ્પમાળા અર્પણ કરીને પ્રદેશ કાર્યાલય ખાતે પૂર્વ વડાપ્રધાન રાજીવ ગાંધીની પ્રતિમાને પુષ્પાંજલિ અર્પણ કરી પ્રદેશ પ્રમુખ તરીકેનો ચાર્જ સંભાળ્યો હતો. ત્યાંથી તેઓ પ્રભારી રાજીવ સાતવ સહિતના આગેવાનોએ કોંગ્રેસ કાર્યાલય સુધી પદયાત્રા કરી હતી.